'Ja nisam Kolinda, ja sam va\u0161a predsjednica'

Kolinda je nakon Kutine posjetila Sisak.\u00a0

Ako ni\u0161ta drugo, o njezinim se izjavama (gafovima) pi\u0161e, prenosi... Preko portala, usmenom predajom, kako god ho\u0107ete. \u017deljeznu zavjesu svi su ve\u0107 zaboravili.\u00a0

- Bila sam i ostajem va\u0161a predsjednica.\u00a0Meni je neprocjenjivo bitno \u0161to ka\u017eete vi, na\u0161i gra\u0111ani. Vi ste ono moje sidro koje me, ne samo dr\u017ei ovdje u Hrvatskoj, nego me dr\u017ei i na zemlji. Spo\u010ditavaju mi svakojake gafove, emocije, suze za majke i udovice, pribli\u017eavanje s narodom ili guranje u red na nekim skupovima.\u00a0morate znati da ja nisam Kolinda Grabar Kitarovi\u0107, nego va\u0161a predsjednica i ne dopu\u0161tam da me se gura u zadnji red. Toliko sam se ponosila i dalje se ponosim crveno-bijelim kvadrati\u0107ima. Ka\u017eu da sramotim Hrvatsku diljem svijeta, zato \u0161to se ponosim \u0161to sam iz Hrvatske... Zemlja ne ovisi o geografskom prostoru i broju stanovnika, nego ovisi o srcu koje ima i ambicijama koje njeguje - rekla je Kolinda i dodala:

- Oni koji me\u00a0optu\u017euju za gafove ne razumiju koji je njihov najve\u0107i gaf.\u00a0Oni su se udaljili od naroda i ne poznaju Hrvatsku, njih ne zanima Hrvatska, jer iz zagreba\u010dkih salona ne mo\u017ee se upoznati kakav je \u017eivot u drugim dijelovima Hrvatske.